El racó del districte Sarrià-Sant Gervasi que actualment ocupa el barri del Farró, als peus del turó del Putxet, estigué regat i limitat fins no fa gaires anys per dues rieres: per un costat, la de Sant Gervasi i, per l’altre, la de Cassoles.\nLa Riera de Cassoles en un plànol dels magatzems El Siglo, de Barcelona, de 1910. A la imatge destacada, detall del plànol de Jaume Almera, de 1900, on es veu les trajectòries de les tres principals rieres del barri.\nLa riera de Cassoles, coneguda des de l’edat mitjana com a riera de l’Arija, tenia el seu origen al torrent de Can Gomis i al de l’Andalà en un dels vessants de llevant del Collserola. Recollia, després, les aigües del torrent dels Penitents i les que davallaven del sector nord de la muntanya Pelada pel torrent del Coll. Al passar per Vallcarca, la vall situada entre els turons del Coll o d’en Falcó i el del Putxet, prenia el nom de Riera de Vallcarca. Ens en queda com a testimoni el Pont o Viaducte de Vallcarca, construït entre el 1908 i el 1923, que salva el desnivell de l’antiga riera. Un cop a l’alçada de l’actual plaça de Lesseps passava, per on ara hi ha la Biblioteca Jaume Fuster, entre la masia de Can Alegre i el vell convent de Nostra Senyora de Gràcia. Un dels primers noms que es coneix de la plaça que hi havia davant l’església —segons unes escriptures de mitjans del segle XVII— és el de Pla de Cassoles. Potser per això, a partir del seu pas per aquest indret, la riera prengué el nom de Riera de Cassoles (1).\nPassat el Pla de Cassoles, la riera continuava el seu descens per on ara hi ha el traçat sinuós de l’avinguda del Príncep d’Astúries. En aquest tram del recorregut, dins el barri de Farró, delimitada pel traçat dels actuals carrers de la Verge de Gràcia, de La Torre i de Mossén Xiró hi hagué —fins l’any 1850 en que va ser parcel·lada i urbanitzada pel nou propietari en Joaquim Castanyer— el casal, estables, era, horts i jardins de l’anomenada Torre dels Capellans una gran finca vinculada a la influent i antiga família dels Andarió.\nAquesta riera, en bona part del seu curs, constituïa el límit termener o “frontera” entre els municipis de Gràcia i de Sant Gervasi de Cassoles (i actualment entre els districtes municipal de Gràcia i Sarrià – Sant Gervasi). Per a facilitar la comunicació entre un i altre poble s’hi construïren diversos ponts. Per exemple el que l’any 1869 es proposà construir entre els carrers de Riego (Bretón de los Herreros) a Gràcia i el de Sant Felip (Saragossa) a Sant Gervasi, projecte que finalment és realitzà entre els anys 1871 i 1878. Aquest darrer any s’inaugurà, també, un altre pont entre els carrers de Sant Gervasi (Carolines) a Gràcia i de Sant Josep (Guillem Tell) a Sant Gervasi.\nAquest text inicia una sèrie\nde tres articles sobre\nles rieres de Sant Gervasi.\nMés avall de l’actual carrer de Guillem Tell passava pel costat del bosc de la gran propietat La Fontana, situada en terme gracienc. La riera davallava, pendent avall, fins arribar a l’esplanada de la Creu Trencada (l’actual plaça de Gal·la Placídia) a l’entorn de la qual hi havia un reguitzell de grans propietats i senyorials masies: Can Regàs, Can Laforja i Can Grasses amb d’altres de més modestes com Can Cargolet o la Torre de Vallcabra. L’arqueòleg i historiador Miquel Brasó esmenta que en aquest indret hi hagué, també, “lo Mas de Cassoles” o Torre de la Creu Trencada, una gran finca limitada per la Travessera de Gràcia, el carrer Gran, la Riera de Cassoles i que arribava fins a l’actual Rambla de Prat (2).\nEl basament de la Creu Trencada, trobat en el decurs d’unes obres a l’estació de Gràcia. Al fons, entre els murs de contenció, la llera de la Riera de Cassoles.\nEl nom de la Creu Trencada, utilitzat al llarg de molts anys, tenia el seu origen en la creu de terme que assenyalava la divisió territorial entre Gràcia i primer, Sarrià i després, Sant Gervasi de Cassoles. Segons Carreras Candi, el 1645 ja era coneguda l’existència d’un creu que s’erigia en un racó solitari, en els marge dret -en sentit descendent- de la Riera de Cassoles\nque, a la vegada era un camí, i que de la vella creu només en quedava el basament. Aquesta creu trencada originà doncs, ja des del segle XVII, aquest topònim popular. L’any 1863 s’hi inaugurà l’estació de “Gràcia” del Ferrocarril de Sarrià. L’edifici estava dins del terme municipal de Sant Gervasi enlairat sobre uns murs de contenció per protegir-lo, precisament, de les rieres de Cassoles i de Sant Gervasi que hi confluïen una mica més avall (3).\nA la Creu Trencada hi havia un aiguabarreig de les rieres de Cassoles i de Sant Gervasi que formaven una gran esplanada i es bifurcaven en la Riera d’en Malla, que recollia el caudal principal, i la Riera de Sant Miquel que baixava pel carrer que encara avui porta aquest nom i que, després, continuava per on ara hi ha el Passeig de Gràcia. La branca principal, la Riera d’en Malla, aigües avall, travessava l’actual Diagonal a l’alçada del carrer de Balmes i es desviava cap el d’Enric Granados. Poc després de passada la Diagonal hi havia l’anomenat Pas dels Ases. Els traginers no podien deixar de traginar els dies de fortes pluges, després de les quals els camins propers a les rieres estaven enfangats i intransitables. És per això que tenien camins alternatius lluny de les rieres que, ja ho sabem, a vegades –complint cadascun la seva funció- són incompatibles. El Pas dels Ases, que passava enlairat entre les rieres d’en Malla i la de Sant Miquel era un d’aquest trencants.\nQuan la Riera d’en Malla arribava a l’alçada de l’actual carrer d’Aragó, recollia les aigües de la riera de Bellesguard-Mandri i continuava cap a la Rambla de Barcelona.\nPep Arisa és estudiós de la història del barri del Farró\n1. El mot “cassoles”, com el de “olla”, és utilitzat en rius, rieres i torrents per a indicar l’existència de gorgs en el seu recorregut. També es relaciona amb l’existència de bòbiles –en aquells indrets amb presència d’argiles- on es feien materials i objectes de fang i concretament cassoles i, encara, hi ha qui li atribueix un origen històric, molt antic, del temps del feudalisme.\n2. Elsa Castellà; Les masies de Gràcia. Col·lecció La Font de l’atzavara, núm. 9. Taller d’Història de Gràcia. Barcelona, 2006. Pàg. 15\n3. Josep Barillón: ‘La creu trencada’, a Mai enrera, Butlletí, del Club Excursionista de Gràcia, núm. 67, agost de 1930. Pàg. 104 i 105.\nMemòria històrica de la riera – Plataforma Riera de Cassoles 8 de febrer de 2017 At 11:52\n[…] Notícia a El Jardí de Sant Gervasi: «La riera de Cassoles» […]


Nord-est Llibertari: L’Ajuntament de Platja d'Aro rebutja les al·legacions de l'obra del Xavi futbolista Hernández a sa Conca\nL’Ajuntament de Platja d'Aro rebutja les al·legacions de l'obra del Xavi futbolista Hernández a sa Conca\nLa propietat s'ha compromès a presentar un projecte de rehabilitació del talús malmès.\nCastell-Platja d’Aro (Vall d’Aro, Baix Empordà).-\nSegons la premsa convencional comarcal l'alcalde de Castell-Platja d'Aro (Vall d’Aro, Baix Empordà), Joan Giraut, ha desestimat a través d'un decret d'alcaldia les al·legacions presentades per la societat Galileu 136 SL i el director de l'obra arran de l'expedient que va obrir la corporació per unes obres il·legals que executaven al talús de la platja de sa Conca, una actuació il·legalitzable.\nAra, ha informat el regidor d'Urbanisme Josep Maria Solé, l'Ajuntament està pendent que els responsables de l'obra --Galileu 136 SL, promotora de la intervenció, pertany al futbolista Xavi Hernández i, en aquest procés, la societat ha estat representada per un dels seus germans-- presentin un projecte de restauració del talús danyat per la perforació que s'hi va dur a terme a finals del mes de febrer passat.\nEls serveis tècnics municipals van comprovar la denúncia del Grup de Natura Stern i la van confirmar, de manera que el 22 de febrer --dos dies després que comencés la perforació--, l'Ajuntament va ordenar aturar-ho. L'obra s'integrava dins de la que s'executa a la part superior del talús, a l'avinguda de les Platges, on es construeix un xalet.


Emprenedoria de pel·lícula per a la família empresària - aula d'economia i empresa\nPosted on 18/11/2020 13/11/2020 Author Estudis d'Empresa 0\nLes empreses familiars comencen perquè hi ha algú emprenedor. Si la família propietària perd aquest esperit, és difícil que superi amb èxit els reptes de regeneració estratègica als que abans o després haurà de fer front. La CoViD-19 ens ho recorda. Que la família empresària continuï no vol dir necessàriament que ho faci el negoci inicial. Potser el millor és vendre’l o tancar-lo i iniciar-ne un de nou. Aquesta és una de les principals diferències entre el sistema capitalista europeu i el nord-americà: la facilitat de tancar va lligada a la d’iniciar. Si l’emprenedoria és tan important per iniciar i donar continuïtat a les empreses familiars, convé reflexionar sobre la matèria.\nEls motius per emprendre, o re-emprendre, poden ser molt variats: condicions laborals, realització personal, ser el cap d’un mateix, guanyar diners, superar reptes, fer relacions, deixar petjada, crear llocs de treball, alternativa a l’atur, treure rendiment a un talent…. Sigui pel motiu que sigui, diuen que “les empreses existeixen gràcies a l’acció d’un boig que es va atrevir a somniar”.\nPer emprendre cal una idea. Aquesta pot consistir en un nou producte o servei o en una nova forma de satisfer una necessitat. També pot aprofitar una oportunitat que altres no han vist. Però no totes les bones idees són un negoci. Un negoci requereix de l’existència d’un mercat potencial que permeti uns ingressos superiors als costos, una viabilitat tècnica i un equip que la porti a terme. La idea s’ha de plasmar en un pla de negoci, amb els seus corresponents números provisionals. Com que el paper ho aguanta tot, en analitzar un nou projecte s’acostuma a prestar molta atenció als promotors, a la seva passió, implicació, coneixements i experiència, així com al fet que hi hagi un equip equilibrat.\nEl projecte passarà per diverses fases. La primera és “la vall de la mort”, durant la qual la majoria solen morir. Si la superen, entren en l’etapa de creixement, en la quan les habilitats necessàries poden ser diferents de les de l’etapa anterior. Finalment arribarà a la maduresa i si no es reinventa “morirà”. És llei de vida. En aquest procés, l’emprenedor es convertirà en empresari, és a dir, contractarà i acomiadarà personal, pagarà nòmines i impostos, i esdevindrà un dels motors que sostenen l’estat de benestar, o el que en queda.\nL’emprenedoria es pot desenvolupar dins de l’empresa familiar o en nous projectes. Per a la primera, la “tradició” pot ser un gran fre, “així ho hem fet sempre”. I és que l’èxit porta dins seu la llavor del fracàs. És molt important que la família empresària promogui l’emprenedoria “fora de casa” per dos motius. El primer és que el futur segurament és a fora i el segon és que si la família creix més que l’empresa, és oportú crear nous projectes en els quals la següent generació pugui demostrar la seva vàlua.\nPer cultivar l’emprenedoria una bona recomanació és assistir a fòrums de “business angels”, com els que organitzen el Col·legi d’Economistes o escoles de negocis, per escoltar noves idees i veure com es presenten. A vegades, pot ser bona idea veure quins projectes hi ha en traspàs per evitar “tornar a inventar la roda”. Reempresa de CECOT pot ser una bona font.\nUna qüestió clau per poder avançar és el finançament. El més habitual és recórrer a “family, friends & fools”, és a dir la família, els amics i els “ximples”. El que recomano a les famílies empresàries és que obtinguin finançament per als projectes en base a dos requisits: aprovació per un comitè de majoria independent i obtenció del 50% dels fons fora de la família.\nMolts pensen que l’emprenedoria és qüestió de joves, però Sam Walton va iniciar Walmart amb 44 anys i Roy Kroc, amb 53, es va enfilar al carro de McDonalds. Un exemple típic d’emprenedoria és Thomas Edison, que va dir que “el geni és un u per cent d’inspiració i un noranta-nou per cent de transpiració”, i que “no he fracassat, he trobat 10.000 solucions que no funcionaven”.\nA les noves generacions allunyades del dia a dia dels negocis, això de l’emprenedoria els pot sonar a xinès. Per acostar-les a aquest món, una bona eina és, un cop més, la filmografia. Veure una bona pel·lícula i després posar en comú el que suggereix. Les que jo utilitzo per ajudar a la formació dels continuadors de la família empresària són “Joy, el nen que va domar el vent”, “La guerra de els corrents”, “La xarxa social”, “Steve”, “Tucker” i “El fundador”, entre d’altres. Perquè és necessari que els líders de demà siguin emprenedors “de pel·lícula”.\nJordi Tarragona Coromina, Professor Col·laborador dels Estudis d’Administració i Direcció d’Empreses-ADE del Campus Manresa de la UVIC-UCC.\nCategory: Articles d'opinió Tag: ADE, Emprenedoria, UManresa Leave a comment\nPrevious PostInnovació empresarial contra la Covid


Manresa acull aquest dijous una xerrada sobre la modificació de la capacitat d’obrar en salut mental – Castellvilarenc.info\n· Tindrà lloc aquest dijous, 4 d’abril, a la Sala d’actes de l’Hospital Sant Joan de Déu de Manresa\n· S’adreça especialment a professionals socials i sanitaris, persones afectades i familiars\n· La sessió està organitzada per diferents entitats socials i sanitàries de la Catalunya Central amb la coordinació de la Càtedra de Salut Mental\nLa sala d’actes de l’Hospital Sant Joan de Déu de Manresa acollirà aquest dijous, 4 d’abril, la jornada La modificació de la capacitat d’obrar en salut mental. Es tracta d’una sessió formativa organitzada per diferents entitats socials i sanitàries del territori sota la coordinació de la Càtedra de Salut Mental UVic-UCC amb l’objectiu de donar a conèixer la situació actual i els canvis normatius previstos en relació a aquest tema.\nLa capacitat d’obrar és la facultat que té una persona o entitat per realitzar actes jurídics, és a dir, per posar en pràctica els drets i obligacions que li corresponen. En determinades situacions, la capacitat d’obrar pot ser difícil d’exercir. Pot ser el cas de persones que, a causa de les seves condicions físiques o psíquiques, no estan en situació de decidir, administrar els seus béns o tenir cura d’ells mateixos i necessiten d’una persona que complementi o assumeixi legalment aquesta responsabilitat. És aquí on caldria una modificació de la capacitat d’obrar.\nL’objectiu de la jornada és explicar les condicions actuals de la modificació de la capacitat d’obrar, donar a conèixer les figures jurídiques actuals de suport a la capacitat de decidir i apuntar els canvis normatius previstos arran de l’aplicació de l’article 12 de la Declaració dels Drets Humans de les persones amb discapacitat, que afecta la modificació jurídica de la capacitat d’obrar donant un pes més significatiu a les preferències i voluntats de la persona afectada.\nLa jornada, que està oberta a tota la ciutadania, s’adreça especialment a professionals socials i sanitaris, persones afectades i familiars. Podeu consultar el programa i fer les inscripcions en aquest enllaç.\nLa jornada està coorganitzada per la Fundació Althaia, el Col·legi Oficial de Treball Social de Catalunya, la Fundació Germà Tomàs Canet, la Federació Salut Mental Catalunya, la Fundació Tutelar Santa Maria de Comabella, la Fundació Tutelar L’Esguard, el Departament de Treball, Afers Socials i Famílies de la Generalitat de Catalunya i la coordinació de la Càtedra de Salut Mental UVic-UCC.\nAquesta és la primera activitat formativa que impulsa la Càtedra de Salut Mental UVic-UCC, que va iniciar l’activitat el passat mes de gener.\nLa presentació de la jornada anirà a càrrec de Laia Pérez, coordinadora de la Unitat de Tuteles del Departament de Treball, Afers Socials i Famílies de la Generalitat, i Pere Bonet, director executiu de la Càtedra de Salut Mental UVic-UCC.\nLa primera taula, que tractarà sobre la Modificació de la capacitat jurídica: com es regula actualment, estarà moderada per l’advocat David Caselles i comptarà amb la participació de Silvia Mañas, degana del Jutjat de primera instància i instrucció de Manresa, i de Mercè Basas, metgessa forense dels Jutjats de Manresa.\nLes Figures de protecció de la capacitat jurídica actuals seran el tema de la segona taula, que moderarà Oriol Imbernon, treballador social de l’EAP Piera. Hi intervindran la notària Almudena Castro i l’advocada Imma Aliberch.\nLa tercera taula debatrà sobre les Perspectives de futur en el dret a la capacitat jurídica en salut mental. Moderada per Mònica Carrilero, tècnica de la Federació Salut Mental Catalunya, comptarà amb les intervencions de Núria Pi, cap de l’àrea jurídica de Support-Fundació Tutelar Girona, i FJ. Eiroa-Orosa, vicepresident de la Federació Veus.\nLa jornada comptarà també amb la participació de Laura Vilagrà, gerent de la Fundació Tutelar Santa Maria de Comabella.\nLa cloenda anirà a càrrec de Valentí Junyent, alcalde de Manresa, i Manel Jovells, director general de la Fundació Althaia.


Cançons (i Amics) familiars\n9 de desembre de 2009 paranoia personal\nEstà bé que els discus et sonin familiars. Segurament és una de les claus dels grups que ara triomfen.\nAllò del llapis d’Ikea i el pistatxo i que ja cansa allò de la lluna. I es com quan et poses un disc i cançó a cançó, vas recordant persona a persona.\nCom quan engega el disc Bed & Breakfast d’Els Amics de les Arts i sona “Jean-Luc”, i recordes a l’Andrea (ajà), i comences a esperar l’estribillo…\nI amb “Liverpool” recordes al senyor Pedrolo, confesses que és una de les teves preferides, i penses en el Juan, que està a punt d’enllestir la seva versió del Mecanoscrit del segon origen. Bo.\nI és el torn de “Les meves ex i tu”. La típica cançó que amb una sintonia enganxosa diu veritats horribles, però en comptes d’emprenyar-te penses amb la Mar –per allò del planeta piruleta–… Ex!\nI quan sents el “Tren Transiberià”, al·lucines veient que és de les poques cançons en que el Xavi no està pendent de la càmera, i només està pendent de cantar (per cert, que dilluns passat els va aconseguir caçar saltant! Wow!).\nI vas de concert i crides ‘Shawarma’!, perquè vols que soni “4-3-3”.\nI quan ho fa, automàticament et ve al cap aquell dia que la Mire feia\nel mateix paral·lelisme i deia que estava farta d’estar a la banqueta,\ni volia sortir a jugar… “Olelé, olalà, un shawarma amb tu, és el\nmillor que hi ha”. Brutal.\nAmb “Exercici seixanta” mal-recordes en aquella profe de català que ens feia apendre un embarbussament sobre la ics.\nI quan sents allò de la ‘tribu apache’ penses en els xuminos, que a vegades semblem uns índius.\nI de cop recordes a l’Èrika que s’enfot de mi que va dir-me; “he vist un clip d’uns que semblen fills de La Trinca i voten a unes cames elàstiques”. I es veu que li van agradar…\nEn que totes les guapes sou cambreres o ho acabareu sent, reflexiones sobre la teva professió…\n“36%” és la cançó de mun pare, l’home dels números.\nI “Reykjavik” és una mica com Polònia, a “Super bon noi” recordes aquell bon noi que no es menjarà mai un rosco, i fan una altra tornada que diu ‘iaiaiaia’ i tu saps que diu ‘laieieieie’, i sona “Bed & Breakfast” i penses en…\nSón els Take That catalans!\n7 Respostes a "Cançons (i Amics) familiars"\n10 de desembre de 2009 a les 11:38\nDoncs a mi m’ha passat tot el contrari. Fins ara els havia seguit i creia que havien fet coses interessants, en canvi el disc ha estat una decepció brutal!\nUna pena, perquè jo hi creia, però tornades com la del Kebab o lletres com la de Bola de Drac fan una mica de vergonyeta aliena.\nEn salvo Jean-Luc, del disc, però és una putada perquè és la primera i després ve el que ve\n10 de desembre de 2009 a les 11:55\nEm sap greu el comentari anterior perque crec que no ha entès la filosofia dels Amics que, segons el meu parer, és passar-s’ho bé i fer bones cançons (amb lletres que tot i semblar infantils no deixen de ser inteligents) amb vivències quotidianes, buscant-li sempre el punt divertit a la vida. En fi Elisenda, no podria estar més d’acord amb tu, i crec q cada cop serem més.


El Lleida Esportiu suma la seva segona derrota consecutiva (0-1) - 7accents\nEl Lleida Esportiu suma la seva segona derrota consecutiva (0-1)\nEls homes d’Imanol Idiakez han perdut per la mínima al camp del CD Atlético Baleares en un partit força igualat\nPalma de Mallorca 29.03.2015 18.00 h\nMoment de l'enfrontament disputat pels lleidatans. (Foto: Rocío Cózar)\nEl Lleida Esportiu ha caigut derrotat per la mínima aquest matí al camp del CD Atlético Baleares (1-0) en un partit que s’ha decantat del bàndol local en una acció a pilota aturada a tocar del descans. L’encontre, marcat per una intensíssima calor, ha estat força igualat al llarg dels noranta minuts pel que fa al domini i el control, amb les ocasions repartides, i s’ha decidit per un detall puntual en contra que els de la Terra Ferma han intentat contrarestar fins a la conclusió del xoc. Així, els ilerdencs han sumat la seva segona derrota consecutiva.\nEn un inici de tanteig, l’equip del Segrià s’ha apoderat de l’esfèrica, tocant-la amb tranquil·litat, amb la intenció d’arribar al davant i han disposat d’un xut de Chamorro entrant en carrera a l’àrea que s’ha perdut pel costat del pal. No obstant això, després de trepitjar l’àrea visitant diversos cops, han estat els balears qui han trobat el camí del gol fregant la mitja part, quan Thilo ha enviat el servei d’un córner directament al travesser i Alomar, atent, ha aprofitat la segona jugada sobre la línia per avançar els locals.\nDesprés d’un inici de represa fort dels insulars, amb el resultat desfavorable, els lleidatans s’han centrat a buscar la porteria rival, encara que el sòlid treball defensiu dels mallorquins ha dificultat aquesta tasca. Miramón, des de la frontal, enviant un tret fregant la fusta i Barreda, a l’interior de la petita, de cap a la sortida d’una falta penjada on s’ha anticipat el porter han protagonitzat les millors oportunitats dels de Ponent, que han acabat tornant cap a casa amb un càstig excessiu.


El Conservatori municipal de música inicia el curs 2017-18 | Educació\nEl Conservatori municipal de música inicia el curs 2017-18\nDilluns 18 de setembre s’inicia el curs 2017-18 al Conservatori Municipal de Música de Barcelona amb 540 alumnes que començaran les classes de grau professional estructurades en 6 cursos acadèmics de durada i que ofereixen un total de 25 especialitats instrumentals integrades en les àrees de: cant, instruments de l’orquestra, instruments polifònics, instruments de música antiga i instruments de música tradicional. Tot l’alumnat matriculat ha hagut de passar les corresponents provés d’accés.\nDins del marc dels estudis no reglats, el Conservatori ofereix els Cursos Oberts que, per la seva temàtica i caire divulgatiu, s’adrecen a un públic ampli i divers. En aquest curs 2017-18 hi ha un total de 37 cursos i s’iniciaran l’octubre, després d’haver finalitzat aquest mes el procés de preinscripció.\nEl Conservatori Municipal de Música de Barcelona ofereix també, durant tot el curs, concerts oberts a tothom interpretats per professorat, músics convidats i alumnat d’excel·lència. La programació, que es pot consultar al web del centre barcelona.cat/conservatori, a més d’altra informació, l’integren els cicles Dijous Concert i 50’Joves; Concerts de Nadal; Concert de l’Orquestra i Banda a l’Auditori, Concerts de Primavera i d’altres concerts extraordinaris.\nBiblioteca, edifici catalogat i ruta del modernisme\nEl Conservatori Municipal de Música de Barcelona ofereix a tothom la seva biblioteca que compta amb un fons bibliogràfic de notable valor històric, amb gairebé 37.000 documents, la gran majoria partitures. El seu ús és públic i ofereix també servei de préstec.\nL’edifici s’ubica entre els carrers Bruc, passatge Escoles, passatge Pla i carrer València, concretament al carrer Bruc, 112, i és inclòs al vigent Catàleg del Patrimoni Arquitectònic, Històric-Artístic de la ciutat de Barcelona (cat. B). És obra de l’arquitecte municipal Antoni de Falguera, col·laborador de l’arquitecte modernista Josep Puig i Cadafalch, i va ser inaugurat el 1928.\nEl Conservatori Municipal de Música de Barcelona forma part de la Ruta del Modernisme de la ciutat, ja que destaca pel seu valor dins d’aquest moviment artístic, amb la seva imponent façana i estructura interior.


Autohotkey | La Vida Pirateria A Cada Dia Per A Tots\nCommuta els plans de gestió d'energia des de la barra de tasques amb AutoHotkey\nHem presentat una manera de canviar els plans de gestió de l’energia amb una tecla directa, però si preferiu no embolicar-vos amb la línia d’ordres (o bé si us feu més que un usuari del ratolí), podeu afegir un botó senzill al Windows al seu lloc, barra de tasques Canvia els plans de gestió d’energia amb una tecla directa Alguna vegada has volgut passar de manera ràpida a la manera d’estalvi d’energia per desar alguns… Tot el que heu de fer perquè aquest script funcioni és descarregar-lo i llançar-lo a la vostra carpeta d’inici. Veureu una icona a la ba\nAutomatitzar tasques repetitives i tedioses amb un script personalitzat automàtic\nEls renòmers de fitxers per lots, els organitzadors de fotografies i altres eines d’automatització han estalviat moltes hores a les persones. Malgrat totes les tasques automatitzades, encara teniu problemes terriblement tediosos que no ho són. Creeu scripts AutoHotkey personalitzats per briser mitjançant tasques tedioses. Blog\nUtilitzeu AutoHotkey per desplaçar-vos la comanda de comandes enrere per teclat\nNomés per a Windows: no hi ha dubte que el símbol del comandament de Windows és anèmic, però, fins i tot si l'actualitzeu amb Cygwin, encara us queda una finestra de consola que no us permetrà desplaçar-vos cap enrere amb el teclat. Aquí teniu la correcció. Al lloc How-To Geek (la meva llar lluny de Lifehacker), hem creat un script de AutoHotkey ràpid que desplaça la finestra de la consola cap enrere o cap endavant quan feu servir Ctrl + Arriba / Baixada o Majúscules + Pàgina Amunt / Combinació de baix, que pot ser més familiar per a les persones que utilitzen Linux. El guió funci\nEnvieu recordatoris de correu electrònic al vostre compte de Gmail amb una tecla de direcció directa\nNomés per a Windows: si envieu freqüentment recordatoris de correu electrònic ràpids, us podeu estalviar molt de temps configurant una tecla de drecera que us envia un correu electrònic sense haver d’obrir un client de correu electrònic o un navegador. Per dur a terme aquesta tasca, primer haurem d’agafar aquest fitxer VBScript de Cybernet News i personalitzar-lo amb els detalls del vostre compte de correu electrònic. Haureu d’\nCreeu una tecla de drecera per reemplaçar el text per hiperenllaços a qualsevol editor\nSi feu la major part de l’edició en un entorn de text senzill, no aprofiteu les funcions d’estalvi de temps com ara substituir fàcilment text per hiperenllaços, però un script de AutoHotkey ràpid pot fer-lo molt més fàcil. Al lloc How-To Geek (la meva llar lluny de Lifehacker), hem creat un script AutoHotkey que automatitza el procés de creació d’un hiperenllaç: simplement copieu l’URL al porta-retalls, ressalteu el text que vulgueu enllaçar en qualsevol text. a l'editor, i\nEls millors trucs automàtics d’estalvi de temps que heu d’utilitzar\nNo és cap secret que siguem enormes seguidors del senzill però potent llenguatge d'escriptura AutoHotkey i que el fem servir religiosament per automatitzar les tasques de Windows i estalviar temps. A continuació, es mostren un bon nombre de guions i trucs útils per ajudar-vos a convertir-vos en expert en AutoHotkey. La\nAutoHotkey AutoInclude organitza, consolida el vostre flux de treball AHK\nNota d'edició: Ens agrada AutoHotkey al voltant de Lifehacker HQ per les seves potents habilitats de retocs de Windows, així que ens va emocionar quan el lector Scott Rippey va escriure amb aquest script extremadament intel·ligent per gestionar els vostres scripts AHK. Em fa vergonya dir que aquesta és la meva primera contribució a Lifehacker. Dic\nCreeu una clau de comandament perfecta i personalitzada amb AutoHotkey\nTots hem estat allà, intentant fer una altra cosa mentre suposem que treballem per a l’home. Segur, ens estan pagant, però no podem fer una mica de descans de tant en tant? Hi ha dotzenes d'aplicacions "Boss Key" que amaguen les finestres amb una simple tecla sempre que el cap passeja, però la majoria no s'adapten gaire bé a la vostra situació, o simplement no són prou personalitzables per als meus gustos ... així\nAfegiu ràpidament a Google Calendar amb una tecla directa\nEl lector Alex escriu amb la seva solució de publicitat per publicar ràpidament esdeveniments al Google Calendar mitjançant un script AutoHotkey i una petita utilitat de la línia de comandaments. Per configurar la mateixa tecla de drecera per a vosaltres mateixos, haureu d’extreure el script i les utilitats a un directori, afegiu la informació del vostre compte de Google Calendar al fitxer logon.txt i,\nObriu una finestra nova del comandament de l'Explorador amb una tecla de cursa\nEl lector Kevin va utilitzar les seves habilitats de guió de AutoHotkey ubergeeky per crear una tecla directa que obre una finestra de comanda de comandaments a la mateixa ubicació que la carpeta que esteu navegant a l'Explorador de Windows. Per utilitzar el guió, simplement heu de prémer la seqüència de dreceres Ctrl + Alt + H mentre mireu una carpeta a l'Explorador de Windows i s'obrirà una finestra nova de comandes, ja configurada al mateix directori de treball. Ja he\nObteniu la drecera Ctrl + K del Firefox a Internet Explorer\nLa majoria dels navegadors moderns implementen la tecla de drecera Ctrl + K per enfocar ràpidament el quadre de cerca del navegador integrat, i ara també podeu utilitzar la mateixa drecera a Internet Explorer. Després de llegir sobre com implementar la tecla de drecera Ctrl + L a IE, el lector Mike es va prendre per ell mateix per millorar aquest script i afegir altres tecles de drecera, incloses Ctrl + K per centrar el quadre de cerca i Ctrl + Majúscula + Enter. pe\nObteniu la drecera Ctrl + L del Firefox a Internet Explorer\nCada navegador modern implementa la tecla de drecera Ctrl + L per accedir fàcilment a la barra d’ubicació, i ara també podeu utilitzar la mateixa drecera a Internet Explorer. El lector Joe va utilitzar les seves habilitats de pirateria AutoHotkey ubergeeky per crear un guió que seleccioni la barra d'ubicació quan premeu la combinació de tecles de drecera Ctrl + L. És un\nFeu que Win + E obri la carpeta que escolliu\nEl lector Raghav escriu amb un consell petit però útil: amb AutoHotkey, podeu tornar a fer un mapa de la combinació de tecles de drecera de Win + E per obrir una altra cosa que no sigui El meu ordinador. L'acció predeterminada Win + E obre la carpeta El meu ordinador a l'Explorador de Windows, no tan útil com obrir la vostra carpeta d'usuari o fins i tot la carpeta d'escriptori, però amb una simple línia d'AutoHotkey podeu canviar-la a qualsevol cosa que vulgueu. Simpl\nDescàrrega del dia: Temporitzador del navegador (Windows)\nNomés per a Windows: el programador de navegador executable gratuït i de codi obert us permet establir un temps predefinit per navegar per Internet abans que tanqui el navegador que trieu i us faci tornar a funcionar. El temporitzador del navegador és una eina de força bruta per limitar el temps de navegació i no té la subtilesa d'una eina com el guió de Gina Invisibility Cloak de Greasemonkey. Si no\nPoseu la vostra clau d’inserció per funcionar\nEl blogger Jim Biancolo, creador del guió de AutoHotkey Universal Autocorrecte abans esmentat, ha creat un senzill hack AutoHotkey per fer ús de la tecla Insert (ja ho sabeu, la clau que queda amb l'opció Eliminar, Inici, Final i Pàgina Amunt / Baixada que no utilitzeu mai). Baixada del dia: Correcció automàtica universal Només per a Windows: el blogger Jim Biancolo ha creat un excel·lent script AutoHotKey que ... El g\nObteniu una llista de reproducció personalitzada de Stranger Things a Spotify\nDetermineu si una llista de pisos Craiglist és falsa amb aquesta extensió Chrome\nDemaneu a Alexa o a Google Home que llegeixi al vostre fill una història personalitzada per dormir amb aquesta habilitat\nCom aprendre un idioma nou amb les aplicacions que utilitzeu cada dia\nCom donar a un amic un any gratuït de 1 paraula clau\naquí fa calor\nTransmet les estacions de ràdio gratuïtes a Windows i Mac amb aquesta aplicació\nCom romandre anònim quan guanyes la loteria\nCom fer que les vostres publicacions d’Instagram siguin accessibles a persones amb deficiències visuals\nObteniu més informació sobre l’ecologia i el temps de la Terra amb la nova aplicació de NOAA\nLa Vida De Hacking Per A Tots : Autohotkey © 2019. All Rights Reserved.


Apartamentos Carril de la Fuente Conil De La Frontera Espanya - Ofertes d'hotels amb els MILLORS DESCOMPTES EN LÍNIA\nCarril de la Fuente, Centre, Conil De La Frontera, Espanya, 11140 - Veure al mapa\nMés informació sobre Apartamentos Carril de la Fuente\nDissenyat tant per oci com per negoci, Apartamentos Carril de la Fuente està situat idealment a Conil De La Frontera; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartamentos Carril de la Fuente també ofereix moltes instal.lacions per enriquir la seva estada a Conil De La Frontera. Per anomenar algunes de les comoditats de l'hotel, hi ha habitació familiar.\nA més, totes les habitacions ofereixen una gran varietat de comoditats com ara ventilador, aparell de televisió, nevera, forn microones, plat de dutxa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Conil De La Frontera, faci de Apartamentos Carril de la Fuente la vostra llar.\nL’allotjament no disposa de recepció. Podeu recollir les claus a: Calle Canarias,2 (Hostal Lojo), 11140 Conil de la Frontera. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Apartamentos Carril de la Fuente de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Girbes presenta la seva candidatura 'jove i transversal' per presidir la Cambra | Reusdigital.cat diari de Reus. Notícies i actualitat del Camp de Tarragona\nGirbes presenta la seva candidatura 'jove i transversal' per presidir la Cambra\nAposta per potenciar les noves tecnologies per connectar-se al territori\n17 de Gener de 2019, per Marc Busquets\nGirbes, durant l'acte a El Círcol.\nL'empresària Àgata Girbes ha presentat de manera oficial la seva candidatura a la presidència a la Cambra de Comerç de Reus. Lidera un equip que ja s'ha marcat l'objectiu de fer de la corporació "un referent" i una "eina útil" a l'abast de les persones. L'ha introduïda un dels integrants del seu equip, Ignasi Solé, que ha destacat el "caràcter emprenedor" de la candidata i del seu projecte. Cambra 4.0, tal i com se l'ha batejat, compta amb més d'un centenar d'empreses que fan costat a Girbes. La presentació s'ha fet a El Círcol.\nLa candidata ha iniciat la seva intervenció tot apuntant que el repte que té per endavant és "modernitzar la Cambra". En aquest sentit, ha destacat la "importància" de les xarxes socials i de les noves tecnologies en l'economia globalitzada. Amb la voluntat de construir un equip de treball "dinàmic, àgil i transversal", s'ha mostrat disposada a dialogar amb tothom "qui vulgui treballar per a les persones i el seu territori".\nActe seguit ha presentat alguns dels noms propis que l'acompanyaran en la cursa electoral. D'aquesta manera, Girbes comptarà amb col·laboradors com Meritxell Perpinyà, al capdavant de Komercium; l'enòloga Eva Prim; l'enginyera Lely Moreno; l'especialista en investigació de mercats Mercè Chiapella; o l'empresària de la Conca de Barberà Cristina Sans. Jorge Ríos, d'Etecnic; o el director de Vermuts Miró, Carles Prats, també fan costat a Girbes. Aquest últim ha assenyalat que espera aportar "experiència" a una candidatura "amb jove de gran talent".\nGirbes ha apuntat que el seu programa de govern s'estructuraria en sis eixos, que aborden àrees com la formació, la internacionalització i el suport a l'emprenedoria. L'empresària ha assenyalat que encara no té tancat el seu equip, si bé aquest està "molt consolidat" i format ara per ara per una vintena de col·laboradors. Ha admès contactes "amb representants de l'altra candidatura", en al·lusió al projecte de Jordi Just, sense que se n'hagi concretat res. A banda, i per acostar la corporació a tot el seu àmbit, ha avançat la voluntat de tenir interlocutors en cada comarca "i a poder ser en cada municipi" per evitar que les seves empreses "se sentin abandonades".


Opinió alcaldessa – Lluïsa Moret i Sabidó\nListado de la etiqueta: Opinió alcaldessa\nTu ets aquí: Inici1 / Opinió alcaldessa\nhttps://alcaldia.santboi.cat/wp-content/uploads/2018/06/PLÀSTIC.jpg 1409 1900 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2018-06-05 12:36:592018-10-08 12:51:18Per un món sense contaminació per plàstic\nhttps://alcaldia.santboi.cat/wp-content/uploads/2018/06/PORTADA-2.jpg 262 550 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2018-06-04 11:04:252018-10-08 12:51:18La mobilitat, un gran repte de ciutat\nhttps://alcaldia.santboi.cat/wp-content/uploads/2018/05/imatge-nota-premsa-rgb.jpg 491 820 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2018-05-31 12:45:352018-09-13 14:16:36Un nou pressupost participatiu\n10/05/2018 /en Destacada Opinió, Opinió /per Lluïsa Moret i Sabidó\nRàdio Sant Boi, l’emissora municipal de la nostra ciutat, estrena una nova seu i obre una nova etapa de la seva llarga trajectòria com a mitjà de comunicació públic.\nEl dissabte 12 de maig inaugurarem els nous espais de la ràdio, més grans i moderns i més accessibles a la ciutadania. Des d’aquí us vull convidar a participar en aquest esdeveniment, al mateix temps que vull agrair a l’equip la feina i la dedicació que demostren diàriament.\nAmb l’arribada dels ajuntaments democràtics les emissores municipals van aparèixer i es van consolidar com un mitjà de comunicació local, proper i comunitari. Ràdio Sant Boi va ser de les pioneres, la primera del Baix Llobregat. Nascuda l’any 1980, ha estat testimoni de la vida política, social i cultural de la ciutat des d’aleshores, enguany fa 38 anys.\nAra com ara, la comunicació local i de proximitat de la ciutat es reforça i consolida en aquesta nova etapa de la ràdio. Com a servei públic a la ciutadania i com a espai de participació, Ràdio Sant Boi continua en primera línia.\nhttps://alcaldia.santboi.cat/wp-content/uploads/2018/05/nota-prensa-gran.jpg 185 280 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2018-05-10 10:18:052018-09-13 14:17:10Ràdio Sant Boi, nous estudis i nova etapa\nDes que vaig arribar a l’alcaldia he apostat fermament per la proximitat. He volgut viure de primera mà la vida quotidiana dels barris per conèixer les inquietuds i les necessitats de les persones.\nLa setmana passada vaig tenir l’oportunitat de tenir una nova trobada amb els veïns i les veïnes del barri de Marianao. Una vegada més vaig passejar pels carrers i les places del barri. Per exemple, el carrer de Joan Martí, l’entorn de la plaça de la Generalitat o la plaça de la República, on vaig compartir una estona amb l’equip de Marianao Té Cor i, fins i tot, vaig participar en una flash mob comunitària.\nTambé va ser molt enriquidor parlar amb l’alumnat de l’Institut Marianao i amb representants de diverses entitats i col·lectius.\nSeguim endavant, doncs, amb l’aposta que hem fet per un objectiu prioritari: apropar els punts de vista de les persones i les seves necessitats al dia a dia de la presa de decisions municipals.\nhttps://alcaldia.santboi.cat/wp-content/uploads/2018/05/ALCALDIA-MARIANAO.jpg 230 400 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2018-05-10 10:10:522018-09-13 14:17:19Al costat de la vida quotidiana dels barris\n30/04/2018 /en Destacada Opinió, Opinió /per Lluïsa Moret i Sabidó


Eleccions - Col·legi de Fisioterapeutes de Catalunya\nEl Col·legi > Eleccions > 2014\nDesprés d'analitzar i meditar la situació actual, he decidit convocar eleccions a la Junta de Govern del nostre Col·legi. Els motius d'aquesta convocatòria són diversos però, en essència, he cregut convenient fer-la per posicionar correctament la nova Junta de Govern, sigui quin sigui l'equip que la composi.\nÉs públic i conegut que, en breu i a nivell estatal, serà publicada una nova llei coneguda com a Ley de Servicios Profesionales que, entre d'altres coses, implica la creació d'uns nous i únics estatuts per tots els col·legis professionals de cada disciplina i, a la vegada, uns de nous per al Consejo General de Colegios de Fisioterapeutas (CGCF).\nAquesta nova redacció ha d'adaptar aquests estatuts únics al que serà la nova llei, i alhora generarà (de fet, ja ho està generant) la possibilitat i, evidentment, l'amenaça de refer els equilibris econòmics i de representació del nostre Col·legi a nivell estatal; per fer-ho ras i curt: marcarà quina quantitat haurem de pagar i la representació que el Col·legi de Fisioterapeutes de Catalunya tindrà en el si del CGCF. Actualment paguem per col·legiat, però no tenim una representació simètrica al que paguem.\nParal·lelament, Catalunya està elaborant, també, una nova Llei de Serveis Professionals, però probablement en el que es refereix als pagaments i la representació ens haurem de "conformar" amb la llei estatal. És pública i notòria, també, la situació de país que estem vivint actualment i les "incerteses" i "possibilitats" que s'estan o es podrien generar.\nAl meu entendre, una Junta de Govern amb un mandat de sis mesos, en una situació que requereix fortalesa, podria no estar en les condicions necessàries per poder influir amb força en les importants decisions que, en el transcurs dels propers mesos, es produiran o podrien produir-se pels interessos professionals dels fisioterapeutes catalans.\nEn consciència, he cregut que el més raonable, vista la situació actual, era fer aquesta convocatòria electoral i donar força de partida a la Junta que els col·legiats i col·legiades decideixin que ha d'assumir aquests nous reptes.\nLa convocatòria d'eleccions es formalitza el dia 10 d'octubre de 2014 i comporta:\nLa publicació del cens col·legial i la possibilitat d'esmenar-lo fins el dia 15 d'octubre de 2014 a les 20.00 h.\nL'obertura del termini de presentació de candidatures, que s'extingirà el dia 20 d'octubre de 2014 a les 20.00 h.\nEl cens definitiu i les candidatures presentades es faran públiques el dia 21 d'octubre de 2014.\nLa jornada electoral se celebrarà seguint el calendari següent:\nSecció Territorial de Girona, el dia 13 de novembre de 2014 a la seu de la Secció, carrer Albereda, 3-5, 3a planta, edifici Fòrum Sanitari de Girona, de les 10.00 h fins a les 20.00 h, ininterrompudament.\nSecció Territorial de Lleida, el dia 13 de novembre de 2014 a Sala de Juntes del Deganat de la Facultat d'Infermeria E.06, avinguda Alcalde Rovira Roure 44 de Lleida, de les 10.00 h fins a les 20.00 h, ininterrompudament.\nSecció Territorial de Tarragona, el dia 13 de novembre de 2014, a l'Hotel d'Entitats de Tarragona, Edifici Pàrquing La Pedrera, 6a planta, carrer Del Pons d'Icart, s/n de Tarragona, de les 10.00 h fins a les 20.00 h, ininterrompudament.\nSeu central del Col·legi a Barcelona: la jornada electoral se celebrarà el dia 15 de novembre de 2014 a la seu del Col·legi, carrer Segle XX, 78, local, de Barcelona, de les 10.00 h fins a les 20.00 h, ininterrompudament.\nA més d'aquesta comunicació personal, la convocatòria es divulga mitjançant inserció publicitària en diaris de Barcelona, Girona, Lleida i Tarragona. També es distribuirà la convocatòria per correu electrònic mitjançant la llista de distribució dels col·legiats, xarxes socials del Col·legi i pàgina web del CFC.\nVull recordar-vos que, en el cas que no pugueu exercir el vostre vot de forma presencial, teniu la possibilitat de fer-ho per correu. Aquesta comunicació s'acompanya dels articles dels estatuts que fan referència al període electoral, a la mecànica de les eleccions i els sistema del vot per correu; informació que també trobareu a la pàgina web del Col·legi.\nPermeteu-me una reflexió personal: estem en un moment en què el dret a ser consultats està sent qüestionat; no perdeu l'oportunitat d'anar a votar i mostrar la vostra opinió.\nManel Domingo i CorchosDegà\nBarcelona, 9 d'octubre de 2014\n[10.10.2014] Diari de Tarragona\n[10.10.2014] El Punt


El pressupost de Sanitat és "fals i insuficient" per garantir la qualitat assistencial als ciutadans\nnov. 12 El pressupost de Sanitat és "fals i insuficient" per garantir la qualitat assistencial als ciutadans\nVicenç Thomàs: "Manquen més de 200 milions i es preveuen ingressos ficticis"\nEls socialistes volen que el Consell Consultiu es pronunciï sobre la oportunitat i la legalitat d'importar fems a Mallorca, sense cap seguretat jurídica ni mediambiental\nPalma, 12 de novembre 2012.- El Grup Parlamentari Socialista ha denunciat avui que els pressuposts del Govern per al 2013 en matèria sanitària són "falsos i insuficients" per garantir la qualitat assistencial als ciutadans de les Illes Balears. El portaveu adjunt parlamentari Vicenç Thomàs ha explicat que el Govern falseja les xifres quan diu que el pressupost de Salut baixa només un 3% respecte al 2012, ja que ha passat de 1.143 milions als 1.095 previstos per al 2013, és a dir gairebé un 5%.\nA la Conselleria "li manquen més de 200 milions d'euros", ha explicat Thomàs. Fa poc, l'Ib-Salut va anunciar que preveu tancar l'any 2012 amb una despesa de 1.339 milions d'euros, i el pressupost per al 2013 només preveu 1.095 M€.\n"Són uns pressuposts irreals i falsos", ha avisat Thomàs, ja que preveuen uns ingressos ficticis i desorbitats. Per exemple, el Govern espera rebre de l'Estat per pacients desplaçats, incapacitat temporal o residents estrangers 34,5 M€, mentre en tot l'any passat només preveia 17,5 M€. Igualment, preveu un "augment espectacular" dels cobraments a tercers, és a dir, assegurances privades o particulars que hagin quedat sense cobertura per la reforma sanitària del PP, que ha deixat fora a molts d'immigrants i a persones espanyoles en situacions especials. "Això és molt preocupant", ha valorat Thomàs.\n"Queden moltes dubtes" respecte al pressupost sanitari, en el que destaquen fortes davallades en el capítol de personal (un 12% a Son Espases, per exemple), un augment espectacular de contractes amb tercers i moltes partides pressupostades amb només un euro. "Això vol dir clarament que ja preveuen fer modificacions", ha explicat Thomàs. Tampoc està clara quina partida destinarà l'IB-Salut a tornar el doblers als pensionistes que han hagut de pagar per avançat els seus medicaments.\nFinalment, el diputat considera que els pressuposts ja deixen entreveure l'arribada dels copagaments, per exemple, en matèria de transport sanitari. Fa dues setmanes, el Govern va ampliar en 2 M€ la partida del transport sanitari, que estava pressupostada en 22 M€, però imputant-los a l'any que ve, quan només hi ha 16 M€ previstos. Si 22 M€ no han estat suficients enguany, difícilment ho seran 14 M€ l'any que ve, a no ser que s'apliquin ja els copagaments al transport sanitari no urgent que el PP va aprovar, ha recordat Thomàs.\nEls pressuposts de la Comunitat Autònoma seran el tema central del plenari que celebrarà demà el Parlament de les Illes Balears, on altres diputats socialistes demanaran sobre diferents aspectes: Cristina Rita demanarà sobre Educació, Antoni Diéguez sobre l'impost de Patrimoni i Isabel Oliver sobre l'impost sobre el lloguer de cotxes. Finalment, Francina Armengol demanarà al president Bauzá si hi ha qualque mesura que pugui ajudar a sortir de la crisi, i com pensa contribuir a crear ocupació, donat que l'atur és el pitjor problema actualment a les Balears.\nPrecisament, el Grup Socialista ha criticat avui que el president Bauzá hagi estat "desaparegut" durant tota la setmana passada, primer a Venècia i després a Londres, tot i la "greu situació de crisi institucional i política" que es vivia a Balears per les investigacions sobre la presumpta corrupció del Partit Popular. Bauzá encara no ha donat cap explicació sobre les investigacions de corrupció que afecten al seu partit i al seu govern, així com les notícies aparegudes en premsa sobre els "saraos" privats d'alguns dels seus consellers a Cabrera, amb llagosta i Moët&Chandon. La crisis del PP afecta de ple al funcionament del Govern.\nImportació de fems a Mallorca\nEl Grup Socialista demanarà demà en el Parlament que es sol·liciti un informe del Consell Consultiu sobre "la oportunitat i la legalitat" de la importació de fems que el Partit Popular vol aprovar. Aquesta és una iniciativa que volen aprovar "amb cap seguretat jurídica ni mediambiental", botant-se el procediment legislatiu que donaria les garanties necessàries per a una iniciativa d'aquest calat, ha explicat el diputat Cosme Bonet.\nEl parlamentari socialista ha criticat que el PP "vulneri l'autonomia local, invadeix les competències del Consell de Mallorca i incompleix la pròpia legislació autonòmica, perquè evita els informes mediambientals i jurídics pertinents". El "frau de llei" comès en la tramitació d'aquesta iniciativa no permet la participació ciutadana ni la informació pública, ni tan sols compta amb els informes jurídics i mediambientals pertinents.\nA més, a més, la decisió d'importar fems d'Europa a Mallorca es fa "en contra de tota la política de gestió de residus dels darrers 15 anys a Mallorca" i sense cap informe econòmic que valori quin serà el seu impacte en la principal indústria de l'illa, "que és el turisme i no la importació de fems", ha afegit.\nVaga General i Desnonaments\nEl Govern hauria de reclamar als bancs que paralitzin els processos de desnonament mentre s'està negociant una nova llei més justa, ha defensat avui el Grup Parlamentari Socialista. "Ens trobem en una situació excepcional", ha valorat avui el portaveu parlamentari adjunt Vicenç Thomàs. Per això, ha demanat al Govern que tingui "una actitud en positiu" mentre s'està negociant una solució més definitiva a Madrid, on representants del PSOE i del Govern central negociaran avui horabaixa.\nThomàs ha recordat que no té sentit que es rescatin els bancs, amb els doblers de tots els ciutadans, i no es pugui rescatar als ciutadans. De fet, ha recordat que el Grup Socialista va presentar fa un any (novembre 2011) una Proposició no de llei sobre el venciment dels préstecs hipotecaris, i el PP va votar en contra. "És important que el Govern, si ha retrobat aquesta sensibilitat, actuï, i que les entitats anunciïn ja una moratòria als desnonaments", ha valorat el diputat socialista.\nEl proper dimecres, 14 de novembre, els socialistes donaran suport a la vaga general convocada per protestar contra el desmantellament de l'Estat del Benestar i les retallades indiscriminades del Govern del Partit Popular. La seu del PSIB-PSOE romandrà tancada, durant la jornada, ha anunciat Thomàs. En el Parlament, els diputats participaran en les comissions parlamentàries previstes, ja que ens trobem en el procés d'elaboració dels pressuposts de la Comunitat i precisament dimecres hi ha 4 compareixences de consellers. "Per responsabilitat", els diputats socialistes realitzaran la seva feina parlamentària en defensa dels interessos dels ciutadans, i donaran l'import del sou del dia a una causa social. "La vaga té tot el nostre recolzament", ha afegit Thomàs.


eva batlle girona 03.03.2021 | 23:44\nVista aèria d'Empuriabrava, un dels municipis gironins amb segones residències\nLa província de Girona és el punt de la geografia espanyola on hi ha més probabilitat de patir un robatori en un domicili. Aquesta és una de les conclusions a la qual ha arribat l'informe Els robatoris en llars assegurats. Dades 2019-2020 d'Unespa (Unió Espanyola d'Entitats Asseguradores i Reasseguradores). Aquest estudi ha analitzat 78.000 robatoris que s'han produït en immobles des de l'agost de l'any 2019 i fins al juliol de 2020.\nLa pandèmia ha fet canviar els hàbits dels lladres d'habitatges. L'informe d'Unespa descriu l'evolució que han patit els delinqüents arran de la crisi sanitària. Fins ara i com va passar el 2019, el més habitual era que els robatoris es produissin més durant les vacances d'estiu i per Nadal. En canvi, l'estudi posa de relleu que la primavera passada, amb la crisi del coronavirus d'entrada, els casos de robatoris a habitatges van caure, sobretot a causa del confinament.\nPel que fa als robatoris a les grans ciutats, la gravetat del robatori és també destacable a la de Girona. Ocupa el vuité lloc del rànquing espanyol i el botí que obtenen els malfactors és de 1.908 euros de mitjana. En el primer lloc de la llista hi ha la ciutat madrilenya de Pozuelo de Alcorcón amb 2.302 euros. Es tracta un d'un municipi conegut per la seva elevada renda mitjana per càpita i l'abundància de xalets. En el segon lloc hi ha la ciutat andalusa de Marbella, amb 2.504 euros de mitjana. Ciutat coneguda com a destinació turística malaguenya pel turisme d'alt poder adquisitiu.


La UE Castelldefels surt dels llocs de descens després de l'esperada victòria\nEl Vista Alegre empata a Can vinader • El Tibu-ron perd per golejada • Victòries per al bàsquet local • Consulta l'agenda deportiva de la setmana\nLa UE Castelldefels surt dels llocs de descens a Tercera Divisió després de la victòria contra l'amfitrió la UE Sants. Va ser necessari esperar fins al final del segon temps perquè Jordi Cano i Francesc Xavier Piera li donessin els gols de la victòria a l'UE Castelldefels. Partit importantíssim per als de Miki Carrillo que pugen al 17è lloc a la classificació general.\nA Primera Catalana, empat per a la UD Vista Alegre (1-1) a Can Vinader, fent-li baixar un posició en la classificació. Un gol dels locals al minut 31 va servir per activar el joc del Lleida Esportiu Terraferma, que va aconseguir marcar el gol que li donaria l'empat (55').\nA Primera Catalana de futbol sala, el FS Tibu-ron es va enfrontar a una derrota per golejada al primer temps (3-8), que el manté en els llocs de descens ocupant la 11ª posició.\nA la Lliga EBA de bàsquet, el BBA Castelldefels aconseguia una gran victòria a la pista líder per 68-75. El partit va estar molt disputat els primers 35 minuts però el BBA d'Enric Mañés va jugar un final espectacular. Una meritòria victòria tenint en compte que, a causa de les lesions, només 7 jugadors del primer equip van poder disputar el partit. Andreu Sesé, el jugador planter, va tornar a jugar un gran partit anotant 17 punts. El BBA Castelldefels s'escapa 3 punts de la zona de descens a falta de 9 partits. Per la seva banda, el Sènior Femení Space Cargo va consolidar el seu liderat aquesta setmana amb una clara vitòria davant el cuer per 76-27, en un partit que va dominar Joanna Clayden anotant 31 punts. El Space Cargo aprofita la caiguda del segon classificat davant el tercer per consolidar la 1ª posició i augmentar la diferència de punts.\nA rugbi, el CRUC masculí s'enfronta a casa a la seva quarta derrota consecutiva aquesta temporada (30-33) que l'allunya cada vegada més dels llocs de cap de la classificació, ocupant la 8ª posició a Divisió d'Honor. El CRUC Fem, per la seva banda, suma una victòria (7-18) que li fa mantenir-se en la 5ª posició de la classificació a Divisió d'Honor.\nA hockey herba, el Castelldefels HC masculí a Primera Divisió Catalana finalitza 5è la temporada amb una derrota de 2-3 contra el Júnior FC. A Primera Divisió Nacional, el Castelldefels HC Fem ha guanyat al CH San Fernando per 1-2, pujant fins a 10ª posició en la classificació general.\nA Tercera Catalana Sènior de handbol, l'Esportiu Castelldefels puja un lloc a la classificació general després d'una nova victòria contra el Fornells, arrabassant-li el 3er lloc. Sens dubte, un dels partits més disputats de la temporada (24-25) per als de Marc Jubany.\nVeterans Castelldefels 2 - 0 La Bética\nFS Castelldefels Fem 3 - 4 FSF Joventut d'Elx A\nCRUC 30 - 33 CR Tarragona\nCE Quegrantahuesos 7 - 18 CRUC Fem\nCastelldefels HC 2 - 3 Junior FC\nPardinyes Lleida 68 - 75 BBA Castelldefels\nHandbol Fornells 24 - 25 Esportiu Castelldefels\nUE Sants 0 - 2 UE Castelldefels\nUD Vista Alegre 1 - 1 Lleida Esportiu Terraferma CF\nIncresa Atlético CF 2 - 0 UE Castelldefels B\nUE Can Roca 74 2 - 1 Olesa Montserrat\nFS Tibu-ron Castelldefels 3 - 8 Joventut Les Corts\nCH San Fernando 1 - 2 Castelldefels HC Fem\nSpace Cargo Castelldefels 76 - 27 AE MVP Cervelló\nPartit importantíssim per als de Miki Carrillo que pugen al 17è lloc a la classificació general\nA la Lliga EBA de bàsquet, el BBA Castelldefels aconseguia una gran victòria a la pista del lider\nAlegria de l'Handbol Esportiu Castelldefels després de guanyar a Fornells


9 min. Barcelona 18/02/2018 00:00\n651x366 La dramatúrgia catalana tria autodirigir-se La dramatúrgia catalana tria autodirigir-se\nCorrien els primers anys de la crisi econòmica i als teatres catalans les coses anaven mal dades. A alguns dramaturgs les obres els cremaven a les mans sense trobar ningú que n’assumís la direcció i els obrís les portes de les sales. I, davant d’aquesta situació, van decidir garantir-se ells mateixos l’estrena convertint-se en els seus propis directors. D’aquella reacció, nascuda de la necessitat però també d’un anhel artístic, encara se n’alimenta en gran mesura la dramatúrgia catalana.\n“Fa deu anys no hi havia interès per part dels directors per posar en escena textos d’autors catalans. I segueix sense ser-hi”, afirma Jordi Casanovas , que fa uns dies en deixava constància a l’article “La dramatúrgia dirigeix la dramatúrgia”, publicat a Barcelona Playwrights. Casanovas detecta una “certa desídia” entre directors davant dramatúrgies catalanes i considera que això va propiciar fa una dècada el salt dels dramaturgs a la direcció. “Molts directors tenen una llista de títols canònics -afirma-. Somien portar a escena autors com Shakespeare i Molière, no els interessen les històries noves”.\nMés enllà dels avantatges a l’hora de treballar, alguns dramaturgs celebren aquesta tendència i l’atribueixen a un retorn a la figura de l’autor d’abans del segle XX, quan els directors escènics no existien. “Històricament, els autors dirigien les companyies”, recorda el director de la Sala Beckett, Toni Casares , que creu que fins ara la figura del director ha sigut “enaltida i magnificada” i que, en canvi “no s’ha confiat prou en l’autor com a creador escènic”. Per a Belbel, el fenomen evidencia “un retorn a la normalitat” perquè “la figura del director existeix només des de fa un segle i escaig”. Si bé el dramaturg admet que és necessària una persona que porti la batuta, també defensa la capacitat dels autors per fer-ho, ja que “no hi ha tanta diferència entre escriure i dirigir”.\nEls directors no neguen l’existència d’aquest fenomen, però el veuen amb uns altres ulls. “Dir que no estem interessats en la dramatúrgia catalana no és reflectir la realitat”, afirma Alícia Gorina , que troba a faltar “més suport” a la direcció, també per part dels dramaturgs. Ni ella ni Ramon Simó creuen que el fenomen sigui un atac directe als directors, però en verbalitzen les implicacions. “Significa que hi ha gent fent dues feines alhora”, diu Simó, que rebutja la fórmula perquè “resta riquesa” als espectacles. “Una cosa és l’escriptura sobre paper i l’altra és l’escriptura escènica -diferencia Simó-. És una qüestió d’ordre estètic. Com més ulls hi veuen, millor”. El director del Teatre Lliure, Lluís Pasqual , també posa èmfasi en les fronteres que separen direcció i dramatúrgia: “No tothom que escriu és necessàriament un director. Són dues feines diferents amb impulsos diferents. Quan un dramaturg dirigeix pot faltar distància, mentre que un director extern aporta un altre punt de vista”. Pasqual també surt en defensa del tractament de la dramatúrgia per part dels directors. “No és cert que els autors cuidin més el text, hi ha el mateix respecte”, diu.


En aquest manual hem parlat de les habilitats de comunicació, de les habilitats socials i del comportament assertiu, i s'han plantejat diferents recursos i estratègies per millorar o potenciar les nostres relacions en la prestació de serveis. Malgrat això, s'ha de tenir en compte que la nostra intenció no és fer una mena de receptari de cuina que s'utilitzi de manera mecànica, i volem deixar clar que els recursos comentats no sempre ens permetran aconseguir els nostres objectius. Les relacions socials són molt complexes, i cada situació és diferent de l'altra. Per integrar aquests recursos és necessari entrenar-los i assajar-los en diferents situacions. La lectura del manual només és el primer pas, necessari però insuficient. De totes maneres, ens serveix de base per a la reflexió i ens permet tenir una petita guia que cada alumne ha d'adaptar a les seves característiques personals i a les diferents situacions d'interacció social.\nCom hem fet palès en algun apartat del manual, aquest curs té com a finalitat capacitar i entrenar els participants en l’ús de les habilitats i els protocols adequats per aconseguir una comunicació efectiva amb la persona objecte de la prestació de serveis davant de cada situació o problema. Per tant, aprenent a utilitzar els elements teòrics i pràctics que ens ajudin a millorar les habilitats de comunicació, podrem oferir una atenció més acurada en la prestació de serveis.\nCom hem dit, hi ha algunes estratègies bàsiques, alguns eixos troncals, per aplicar i millorar en les nostres conductes i eines de comunicació, com són:\nDemostrar preocupació i respecte per l’altre és una actitud que garanteix per si mateixa una impressió d’interès pel que ens estan dient. Si no valorem el nostre interlocutor, no esperem que aquest ens valori. Guardar silenci mentre parla, assentir i mirar-li als ulls són mostres que valorem el que ens diuen.\nCal escoltar sempre amb la mateixa intensitat, prescindint de l’actitud que manifesti l’altre.\nPerquè la comunicació sigui efectiva, l'emissor ha d’assolir el seu objectiu, concretat en una conducta adequada del receptor. Ha de comprovar l’assoliment d'un objectiu. Utilitzant un procés de retroalimentació, l’emissor pot obtenir la informació necessària sobre la conducta del receptor.\nLa paraula és el suport bàsic de la comunicació interpersonal, és el codi més utilitzat.\nLa comunicació oral a través del canal telefònic sovint acostuma a ser el primer contacte i, per tant, no s’ha d’oblidar que és el reflex de la nostra professionalitat i de la nostra serietat, a la vegada que és la impressió que s’enduu el ciutadà de l’Administració.\nLa conducta assertiva ens permet ser objectius, racionals i respectuosos amb els altres utilitzant aspectes (verbals, no verbals) que a la vegada ens fan ser més hàbils, tant a nivell comunicatiu com relacional.\nEl fet de potenciar les habilitats socials ens ajudarà a augmentar la capacitat de percebre, d'entendre i de respondre adequadament en les relacions interpersonals i professionals davant de la prestació de serveis a la ciutadania.\nCuidar la forma d’exposició és essencial davant de conflictes o de queixes, sense oblidar mai ser factual i no personalitzar en els nostres interlocutors. Aquesta eina reverteix directament en la millora relacional i en els serveis.\nHem de fugir sempre de conductes relacionals que estiguin basades en la manipulació, l’agressivitat o la fugida. Aquestes fórmules o bé provoquen més conflictes o bé deterioren les relacions amb els interlocutors.\nPer últim, s’han mostrat els beneficis de la bona comunicació, tant per a la persona que és l’emissor com per a la persona que és el receptor, i s’ha presentat una metodologia pràctica de com millorar la comunicació i les habilitats relacionals.


10 plans per a gaudir a Alacant per Setmana Santa | Agenda Cultural de Alicante\n10 plans per a gaudir a Alacant per Setmana Santa\nACTIVITATS A ALACANT PER SETMANA SANTA\nAlacant ofereix durant la Setmana Santa una gran varietat d'opcions atractives i segures per a gaudir d'uns dies de descans a la nostra ciutat: propostes culturals de tota mena i enfocades a diferents grups d'edats, delectar-nos amb la nostra gastronomia local als restaurants de la nostra ciutat, activitats a l'aire lliure per a gaudir dels nostres paisatges, esports nàutics amb infinitat d'alternatives, tot això sense oblidar-nos de la possibilitat de relaxar-nos jugant al golf en un dels dos camps de golf existents a la ciutat.\n1.- Visites guiades gratuïtes al Castell de Sant Ferran.\nDurant la Setmana Santa podrem participar en un cicle de visites guiades gratuïtes organitzades pel Patronat Municipal de Turisme i Platges d'Alacant al Castell de Sant Ferran, per a conéixer la història i les obres de rehabilitació del segon castell de la ciutat de mà de guies oficials.\nDates: 1 a 11 d'abril, tots dos inclusivament\nHora d'inici de l'activitat: 17h30, 18h30 i 19h30\nDuració aproximada: 45 minuts cada visita.\nLloc de trobada: cafeteria situada en la rotonda al costat del Centre de Desenvolupament Turístic CDT Alacant, en carrer Catedràtic Jaime Mas i Porcel. Prop d'aquest punt està el pàrquing Muntanya Tossal, per a qui puge amb cotxe.\nCom reservar: enviar un email de sol·licitud al correu alicante@guiasoficialescv.com indicant nombre de persones, dia i hora de la visita, així com un telèfon mòbil de contacte.\nLa inscripció es confirmarà per correu electrònic. La sol·licitud de plaça no implica confirmació de reserva.\nEs tracta de grups reduïts, així que es prega puntualitat i que acudisquen únicament les persones que hagen sigut confirmades per a cada torn.\n2- Participar en un Taller de Màgia per a xiquets al Castell de Santa Bàrbara.\nEl Saló Felip II del Castell de Santa Bàrbara es convertirà, per uns dies, en l'escenari perquè tota la família, especialment els xiquets, gaudi de manera gratuïta d'un divertit taller de màgia, organitzat pel Patronat Municipal de Turisme d'Alacant.\nDates: 6, 7, 8, 9, 10 i 11 d'abril. Aforament complet\nHora d'inici de l'activitat: 18 hores\nEdat recomanada. xiquets a partir de 6 anys\nLloc de trobada: Saló Felip II del Castell de Santa Bàrbara\nCom reservar: enviar un email de sol·licitud al correu actividades@alicanteturismo.com, indicant nombre de persones i dia de la visita, així com un telèfon mòbil de contacte.\n3.- Matins de Ioga a la platja del Postiguet.\nVols gaudir d'una sessió gratuïta de ioga per a adults a la platja del Postiguet? El Patronat Municipal de Turisme d'Alacant t'ofereix aquesta possibilitat perquè et relaxes per Setmana Santa..\nHora d'inici de l'activitat: 9 hores\nLloc de trobada: pèrgola situada al final de la Platja del Postiguet, junt accés 13.\nCom reservar: enviar un email de sol·licitud al correu alicanteactividades@gmail.com indicant nombre de persones i dia triat, així com un telèfon mòbil de contacte.\n4.- Tallers de confecció de milotxes a la platja de Sant Joan.\nSegur que als xiquets (i també als majors) els encanta participar en un taller de confecció de milotxes a l'aire lliure, a la platja de Sant Joan.\nAquesta Setmana Santa tens l'opció de fer-ho, i a més de manera totalment gratuïta. Posem fins i tot els materials per a confeccionar-les!\nHora d'inici de l'activitat: 12 hores\nLloc de trobada: pèrgola de la platja Sant Joan, accés 10 (prop de l'Oficina de Turisme de la platja de Sant Joan)\n5.- Ruta Senderista històrica, cultural i natural per la Serra Grossa d'Alacant.\nUs proposem un itinerari educatiu amb monitors especialitzats per la Serra Grossa d'Alacant, de 7 quilòmetres, per a gaudir d'espectaculars vistes del litoral, la ciutat d'Alacant i les muntanyes que la circumden. És un recorregut apte per a totes les edats i amb dificultat mig-baixa.\nNomés et demanem que vingues preparat amb una mica de menjar i beguda, calçat i roba còmoda. Activitat gratuïta\nDates: 1 a 10 d'abril, tots dos inclusivament\nHora d'inici de l'activitat: 17h\nDuració aproximada: 3 hores aproximadament, incloent un descans.\nLloc de trobada: pàrquing al costat de la parada del *TRAM *Plazamar 2 *Goteta, en Carrer del Bisbe Victorio Oliver.; https://www.google.es/maps/dir/38.3547322,-0.4694363//@38.3545649,-0.4694958,154m/data=!3m1!1e3!4m2!4m1!3e0\n6.- Participar en els nostres concursos en XXSS\nAquesta Setmana Santa hem preparat dos concursos perquè tingues on triar. Els concursos estaran en funcionament entre els dies 1 a 12 d'abril (tots dos inclusivament).\nEl guanyador/a del concurs, juntament amb un acompanyant, podrà gaudir d'una activitat aquàtica (estand up paddle o caiac) gratuïta, cortesia de l'empresa local Blue Valley:\nConcurs per a triar la millor fotografia d'unes postres o dolç típic de la Setmana Santa. Aquest concurs estarà disponible solo en Instagram. Per a participar només has de seguir-nos en el nostre Instagram @alicante_city i etiquetar-nos en una fotografia amb unes postres típiques de Setmana Santa incloent l'etiqueta #DulceAlicanteSemanaSanta. El guanyador del concurs es comunicarà al llarg de la setmana següent.\nConcurs de coreografies divertides i simpàtiques -individuals o de grup- en TikTok, gravada en algun lloc conegut o emblemàtic de la ciutat d'Alacant. Per a participar has d'etiquetar-nos (@alicante_city), incloent l'etiqueta #MueveteEnAlicante\n7.- Visitar l'illa de Tabarca.\nGaudir de cales i platges d'aigües transparents, contemplar un pintoresc port mariner, degustar el tradicional calder de l'illa, passejar pel nucli urbà i/o visitar el museu de l'illa. Tot això podràs fer-ho a l'Illa de Tabarca, única illa habitada de la Comunitat Valenciana.\nEl trajecte fins a l'illa es pot fer amb vaixell des de la Marina Esportiva d'Alacant, a través de Creuers Kontiki:\nDates: des del 31 de març fins al 5 d'abril\nHorari: una eixida diària des d'Alacant a les 11h, retorn des de l'illa de Tabarca a les 16,30h.\nDuració aproximada del recorregut: 1 hora.\nInformació i reserva de bitllets: https://cruceroskontiki.com/\nMés informació sobre l'illa: https://www.alicanteturismo.com/isla-tabarca-alicante/\n8.- Activitats culturals i concerts en el Moll 12.\nSi vols gaudir de tota mena d'espectacles en directe, des de música a dansa, arts escèniques, comèdia i, per descomptat, activitats per a públic infantil, Moll 12 ofereix una excepcional programació en un espai de 6.000 m² a l'aire lliure.\nOn: Moll de Llevant, 27. 03001 Alacant.\nInformació sobre la programació i reserves: https://muelle12alicante.es/\n9.- Visita als refugis antiaeris de la Guerra Civil a Alacant, plaça Sèneca i plaça Dr. Balmis.\nRealitza una visita guiada als refugis antiaeris de la Guerra Civil Espanyola i coneix com va ser l'organització de la ciutat durant aquesta terrible etapa, i especialment, quin era el funcionament d'un refugi antiaeri.\nEl visitant coneixerà el context històric i social que va comportar la seua construcció, a més de l'ús que es va fer dels refugis a Alacant.\nAquesta visita guiada comença a la Casa de Màquines (Centre d'Interpretació de la Guerra Civil), i inclou l'entrada als refugis de la plaça de Sèneca i plaça del Doctor *Balmis.\nÉs necessari reservar per endavant i es tracta d'una activitat amb cost; activitat organitzada per Memòria d'Alacant\nLloc de trobada: Centre d'interpretació de la Guerra Civil. Carrer Itàlia, 19.\nHoraris: dimecres a les 18 hores, divendres i dissabtes a les 12 i 18 hores, diumenges a les 12 hores.\nInformació i reserves: https://turiguiasalicante.com/refugios/\n10.- Activitats nàutiques a Alacant.\nEn la costa alacantina es pot practicar una gran varietat d'activitats en l'aigua, alhora que es gaudeix d'increïbles racons i vistes de la ciutat. Diverses empreses locals organitzen a més, i amb motiu de la Setmana Santa, programacions especials per a la promoció i la pràctica dels esports d'aigua entre xiquets de diferents edats.\nTant si el que t'interessa és contractar una activitat solta com si prefereixes una setmana d'activitats en l'aigua, Alacant és el teu destí esportiu.\nMés informació en la nostra web específica www.alicantesportsdestination.com\nA més, pots visitar les nostres oficines de turisme, situades a l'Esplanada del Port i l'estació de RENFE, que romanen obertes durant la Setmana Santa. En elles podem consultar les activitats programades, demanar informació turística, mapes, rutes per la ciutat, o de projectes turístics per a visitar la zona Alacant entre Dos Castells.\nDescarrega el "Capuchino 2021" ACÍ\nA QUINS PLANS T'APUNTES?\n31 de març de 2021 a 5 de abril de 2021\nCalle Los eventos tendrán lugar en diferentes ubicaciones\nPrograma Capuchino 2021


Pantoja ingressa a la presó sevillana d’Alcalá de Guadaíra | Espanya | EL PAÍS Catalunya\nPantoja ingressa a la presó sevillana d’Alcalá de Guadaíra\nL'artista complirà una condemna de dos anys per blanquejar diners de Julián Muñoz\nMálaga 21 NOV 2014 - 09:07\tCET\nLa tonadillera Isabel Pantoja, condemnada a dos anys de presó per blanqueig de capitals, ha ingressat a les vuit d'aquest matí a la presó de dones d'Alcalá de Guadaíra (Sevilla) per complir la seva pena. La cantant havia sortit quan encara no havia clarejat de Cantora, la finca de la seva propietat a Medina Sidonia (Cadis), on havia passat la seva última nit de llibertat en companyia dels seus fills. Pantoja, de 58 anys, ha arribat al penal de dones, situat a 20 quilòmetres de Sevilla, asseguda a la butaca posterior d'un automòbil Mercedes classe A, de color gris platejat. La cantant, vestida de color fosc i amb ulleres negres, ha arribat acompanyada del seu germà Agustín i del xofer.\nIsabel Pantoja sol·licita la suspensió de la condemna de presó per blanqueig\nEl Suprem manté els dos anys de presó per Isabel Pantoja (castellà)\nUn circ en Alhaurín (castellà)\nLa presó havia preparat una barrera preventiva per contenir als nombrosos periodistes que s'amuntegaven a la porta perimetral del penal. El cotxe de Pantoja, que ha arribat escortat per un vehicle de la Guàrdia Civil, ha penetrat amb pressa al recinte carcerari, fins a arribar a la zona d'ingressos. La cantant ha entrat a l'edifici d'ingressos acompanyada del seu germà. Molt poc després, Agustín, plorant, i el conductor han abandonat el recinte.\nDesprés s'ha pogut veure com la cantant, amb pantalons vaquers i botes marrons, es dirigia a travessar el torn ─és a dir, entrava a la zona més restringida de la presó de dones sevillana. Pantoja portava penjada de la seva espatlla dreta una gran bossa negra i encara portava el telèfon mòbil a la mà. Anava escortada per dues dones més, funcionàries de l'establiment.\nEl lletrat de la cantant, José Ángel Galán, ha explicat que Isabel Pantoja havia estat acompanyada a Cantora pels seus fills, Kiko Rivera i Isabel. Després la dona va pujar al cotxe per recórrer els 116 quilòmetres que separen Cantora del penal. Fonts de l'entorn de la popular coplista han afegit a l'agència Efe que fa mesos que arrossega una depressió i que té problemes de claustrofòbia.\nL'ingrés a la presó s'ha produït un dia després que l'Audiència Provincial de Màlaga rebutgés un recurs de súplica de María Isabel Pantoja Martín, nom complet de l'artista, per suspendre el seu empresonament i ordenés que es presentés en un centre penitenciari en un termini de tres dies, una notificació que la cantant ha rebut aquest matí. Els lletrats de Pantoja havien sol•licitat la suspensió de la pena fins que es pronunciés el Tribunal Constitucional sobre l'admissió del recurs d'empara.\nEl Butlletí Oficial de la Junta d'Andalusia publica aquest divendres el decret que li revoca la concessió de la medalla d'Andalusia\nSegons el protocol d'entrada en un centre penitenciari, primer té lloc l'arribada al mòdul d'ingrés, on la nouvinguda és sotmesa a un reconeixement mèdic i és entrevistada per un equip del penal (educador, treballador social o psicòleg), que determina la "ubicació més adequada" per a la interna, "tenint en compte la seva personalitat i historial delictiu". El següent pas ha estat l'escorcoll i el registre de les pertinences.\nAltres centres penitenciaris amb els quals s'especulava eren el d'Estremera, a la Comunitat de Madrid, o la presó malaguenya d'Alhaurín de la Torre, on ja compleix condemna pel mateix cas Maite Zaldívar, exesposa de Julián Muñoz. L'exalcalde de Marbella també està internat en aquest centre pels 6,5 anys de presó als quals va ser penat en el procediment que afecta les seves exparelles. Pantoja entrarà a la presó, precisament, per blanquejar diners de Muñoz. A més, ha d'abonar una multa d'1,14 milions d'euros, dels quals ha pagat 147.000.\nLa cantant arriba a la presó el mateix dia que el Butlletí Oficial de la Junta d'Andalusia (BOJA) publica aquest divendres el decret que li revoca la concessió de la medalla d'Andalusia, amb la qual va ser premiada el 2002. El decret, signat per la presidenta de la Junta, Susana Díaz, i el conseller de la Presidència, Manuel Jiménez Barrios, va ser aprovat pel Consell de Govern el passat 4 de novembre.\nA més de revocar la concessió de la medalla, el decret declara la "pèrdua dels drets honorífics inherents a aquesta distinció, específicament, els d'ús i tractament" i imposa "l'obligació de devolució de la Medalla, que haurà d'efectuar en el termini i termes determinats per la Conselleria de la Presidència".\nAltres centres penitenciaris amb els quals s'especulava eren el d’Estremera, a la Comunitat de Madrid, o la presó malaguenya d’Alhaurín de la Torre, on ja compleix condemna pel mateix cas Maite Zaldívar, exesposa de Julián Muñoz. L'exalcalde de Marbella també està internat en aquest centre pels 6,5 anys de presó als quals va ser penat en el procediment que afecta les seves exparelles.\nPantoja entrarà a la presó, precisament, per haver blanquejat diners de Muñoz. A més, ha d'abonar una multa d'1,14 milions d’euros, dels quals ha pagat 147.000.


amb Tinta de Kràken: Algunes novetats de Planeta de Agostini Comics\nDe les novetats de Planeta de Agostini Comics d'aquest mes de novembre m'agradaria destacar-ne especialment tres:\nCelebrar en primer lloc la publicació de la novel·la gràfica guanyadora del Primer Premi Internacional de Còmic Planeta de Agostini, obra dels autors argentins Diego Agrimbau i Gabriel Ippóliti, un guió delirant que ens transporta a un futur proper on la Terra ja és un lloc tan brut i insalubre que la gent fuig com pot cap a Europa, una de les llunes de Jupiter, que finalment s’ha pogut habilitar per a la vida humana. Però, és clar, sempre hi ha algun romàntic que es vol quedar aquí, tal és el cas del protagonista: Quique Tetamandi. 80 pàgines magistralment recreades per Ippóliti en una estètica ciberpunk que evoca les millors creacions dels grans genis francesos del col·lectiu dels Humanoides Associats, es diu Planeta Extra i la trobareu per 13'95 euros. Al final d'aquests comentaris us deixo una petita mostra del còmic.\nLa segona novetat és Apokalipstik. Aquest és el títol de la segona entrega d'"Els Invisibles" la fascinant història de l’escocès Grant Morrison que al seu dia va ser la principal font d’inspiració de la pel·lícula Matrix. En aquesta entrega coneixem un nou membre dels Invisibles, Jim Crow, que és un mestre vudú del trip hop, i ens veiem submergits a una màgica i hiperhistèrica trama protagonitzada per drag queens brasilers. Format americà, 220 pàgines a color al preu de 16'95 euros.\nI pel mateix preu trobareu també el primer volum de Garfield, les històries completes de l’entremaliat gat creat per Jim Davis. Són uns llibres en tapa dura, a una tinta i de 320 pàgines. Aquest primer volum recull les aventures de Garfield publicades entre 1978 i 1980.\nPublicat per Octopus a 13:23\nEtiquetes: Diego Agrimbau, Gabriel Ippóliti, Garfield, Grant Morrison, Jim Davis, Planeta de Agostini Comics


Nom: MURALLA DE PRADES\nNúm. de Registre/Catàleg: 1307-MH\nDins del nucli antic de la població de Prades, a l'immoble situat a la finca del Carrer de la Muralla número 4 es va portar a terme una intervenció arqueològica l'any 2008 amb motiu de la rehabilitació de l'edifici per tal de comprovar si hi havia afectació de les futures obres sobre la muralla.\nEs va realitzar un estudi comparatiu amb la resta de paraments coneguts de la muralla. Després de realitzar l'estudi documental, s'ha comprovat com la façana de l'habitatge no forma part de la muralla. Aquesta seguint la projecció aniriria en una posició més avançada. Tanmateix, no es correspon el gruix de la línia de façana (0,40cm) amb el de la muralla (1-1,2m). L'aparell tampoc és igual: mentre que al traçat de la muralla és regular, ben escairat i amb filades organitzades, la façana de la casa és amb pedra poc treballada, de forma irregular i sense filades clares. Dins del nucli antic de la població de Prades, a l'immoble situat a la finca del Carrer de la Muralla número 4 es va portar a terme una intervenció arqueològica l'any 2008 amb motiu de la rehabilitació de l'edifici per tal de comprovar si hi havia afectació de les futures obres sobre la muralla.\nEs va realitzar un estudi comparatiu amb la resta de paraments coneguts de la muralla. Després de realitzar l'estudi documental, s'ha comprovat com la façana de l'habitatge no forma part de la muralla. Aquesta seguint la projecció aniriria en una posició més avançada. Tanmateix, no es correspon el...\n2008 Intervenció preventiva, Documentació\nMemòries i informes Ibáñez López, N. (2008): Memòria. Documentació arqueològica. C/ Muralla, 4. Prades (Baix Camp). Mem. Núm.: 8495\n1995 Catalunya romànica\nPlanas de Martí, Ignasi 1982 Llibre de Prades


El Cascall: d’agost 2009\na 15:01 59 comentaris:\na 11:46 1 comentari:\nSorprenent. La brigadilla de l'ajuntament ha instal·lat les llums que hornamentaran els carrers de la vila al llarg de les Festes Patronals.\nQuina casualitat que passejant pel carrer amb un expert en instal·lacions de tot tipus i mena, va i em diu: aquests acoblaments de llum són il·legals! Quan hi ha un acoblament així ningú paga la llum.\nVaja tornen a la nostra realitat de Primer Mön capitalista on la felicitat és el profit propi i la bandera la destrucció.\nJo per si de cas vaig a protegir-me un poc l'esperit amb un abeuratge que em vaig portar d'allí on vaig estar.\nQue tots els éssers vius que habiten al planeta terra siguen feliços.


Nova botiga de MeriTomasa: joieria online i joies personalitzades | Blog de joieria de MeriTomasa\n> Blog>Nova botiga de MeriTomasa: joieria online i joies personalitzades\nNova botiga de MeriTomasa: joieria online i joies personalitzades\nPublicat per Meri Tomasa oct 7, 2016 Botiga online 6 Comentaris\nEstreno botiga online!\nBenvingudes i benvinguts a la meva nova web: la botiga online de MeriTomasa. Hi trobaràs joieria per comprar online (que també pots combinar en les meves col·leccions) i el llarguíssim catàleg de joies personalitzades creades en la meva Fàbrica de Tresors des de 2005, i que espero que et serveixin d'inspiració per a encarregar-me les teves : -)\nEl meu model de negoci és crear joies a mida per a tots els gustos i butxaques, de manera que tant en la col·leccions de joies a la venda online com en les joies personalitzades t'ofereixo personalització i preus ajustats. El meu secret: tinc taller propi de joieria artesanal i m'encanta la meva feina.\nEn la meva nova botiga online pots trobar també les meves col·leccions d'art: joies de luxe amb un preu bastant superior a la resta del catàleg només per a les fans més adinerades.\nAquest nou web és per tant alguna cosa més que un web: després de molts anys de formació i treballant en el sector, faig el salt i creo el meu propi negoci. Ara en diuen "emprendre". I dóna cert respecte endinsar-se a aquesta aventura. Però estic convençuda que serà un gran èxit. Per ganes de treballar segur que no queda.\nLa nova web és la meva botiga online. No descarto obrir botiga física en el futur, o comercialitzar les meves joies a través d'altres botigues, però de moment treballo 100% a través d'Internet. Això també em permet disminir costos i per tant oferir preus molt competitius.\nMil gràcies a...\nDe petita em van ensenyar que en aquesta vida s'ha de ser agraïda, de manera que vagi per davant que aquesta aventura no la començo sola i no seria possible sense l'ajuda de moltes i molts, entre els quals vull donar les gràcies especialment...\nA tot l'equip del CEDEM, el centre de desenvolupament empresarial de l'Ajuntament de Manresa, per ajudar-me a posar en negre sobre blanc el meu pla de negoci i guiar-me pas a pas en la difícil aventura de crear una microempresa.\nA la UAB por coordinar el MOOC "Cómo crear tu empresa... y no morir en el intento". Als professors i els meus companys del taller d'empresa, que m'han ensenyat que emprendre és tirar-se a la piscina, però que millor si abans aprens a nedar una mica : -).\nA Víctor Vizcaino, per fer-me matinar de valent i l'exigència en el seu taller d'alta joieria, i als meus mestres cordovesos Rafael de Dios i Rodolfo de Dios, i a totes i tots els que han contribuït a la meva formació com joiera i orfebre artesanal a les escoles Massana, Cenjosur i Dionisio Ortiz i en el dia a dia treballant amb Víctor, en TOUS o amb Mar Cucurella. I també als que m'ho han posat difícil: els hi dec la capacitat de superar-me.\nA Sílvia Barrios, que ha dissenyat el nou logo de MeriTomasa que estreno en aquest post, el web, el punxó, les targetes i el packaging. Amb Sílvia també comercialitzem la col·lecció Muajaja de bestioles, aliens i pollastres que busquen qui els adopti.\nA Isidre Tomasa, el meu digital marketing manager, amb ell hem muntat aquest nou web en Prestashop a quatre mans i no han faltat nits interminables discutint l'arquitectura d'informació, retocant fotos, pujant continguts, escrivint línies de codi o barallant-nos amb el SEO, el WPO, el PHP, la maleïda cache i totes aquestes paraules estranyes del màrqueting online. Un luxe de germà!\nI molt especialment a la meva business angel particular: Ángela Priego, ma mare. Mama: contigo empezó todo. Sense ella, el constant suport de la meva germana Eva&Co, de tota la família i de tants amics que han cregut en mi jo no podria donar aquest petit pas per a la humanitat i aquest gran pas per a mi :)\nI al meu pare, que viu en el nostre cor i forma part del que sóc. Avui em somriu.\nI a tu, que llegeixes aquestes línies, que potser ja ets client de MeriTomasa, o que t'ho estàs pensant... :)\nPromoció d'obertura: doble d'amor de regal\nA la fàbrica de tresors de MeriTomasa elaboro tresors per a tots els gustos i butxaques. Tots els preus vénen ajustats al màxim, de manera que en la meva primera promoció t'ofereixo una cosa molt més valuosa: Aquest mes les 10 primeres comandes van amb el doble d'amor de regal! Demana ja el teu pressupost.


Abrics per a dones obeses: els estils més de moda de la nova temporada - Confetissimo - bloc de dones\nAbrics per a dones obesos: els estils més de moda de la nova temporada\nA la temporada de fred, a les dones amb formes de golaceig se sol preocupar l’elecció de roba exterior que pugui ocultar les seves imperfeccions i complementar harmoniosament l’aspecte. Mentrestant, els models de abrics per a dones obeses, en què es veuran excel·lents, es presenten a les col·leccions de la majoria de fabricants.\nFunda de tardor 2017 per a dona\nA la propera temporada de tardor, els abrics per a dones amb sobrepès seran la millor opció entre tota la varietat de productes més destacats roba. Aquest objecte del vestuari femení posa l’accent en les formes luxoses del seu propietari i dissimula els seus defectes de figura, de manera que tota bella dama d’un producte així es veurà elegant i se sentirà segura.\nEls models de bata per a dones amb sobrepès 2017 són molt diversos. Les opcions més rellevants entre les que presenten dissenyadors i dissenyadors de moda són les següents:\nproductes clàssics monofònics d’escala de colors universal amb mànigues estàndard. Aquest model s’adapta a absolutament a tothom, però, s’ha d’aparellar exactament a la mida;\nUn abric sobredimensionat per a dones amb sobrepès pot afegir volum addicional, però la majoria dels estilistes consideren que és una bona opció per a les nenes amb formes de boca. Aquestes opcions es presenten a la línia de molts fabricants, per exemple, Chloe, Chanel, Tom Ford i altres;\nUn abric poncho per a dones amb sobrepès emmascara perfectament la panxa que sobresurt i els pits excessivament grans. Al mateix temps, aquest producte deixa la part inferior oberta, per la qual cosa és ideal per a dones exuberants amb unes cames boniques i esveltes;\nfinalment, models de cintura alta, que emfatitzen els pits luxosos, emmascarant així les zones problemàtiques situades a la cintura o als malucs. Aquestes opcions no són gaire habituals el 2017, però, gurus de la moda com Dolce & Gabbana, Alexander Mc'Queen o Bethnals Graham hi van prestar prou atenció.\nAbric de moda\nPer semblar sempre excel·lents, les dones amb formes de boca boca han de buscar diversos trucs que els ajudin a ocultar els defectes existents de la figura. Mentrestant, alguns fabricants inicialment desenvolupen els seus productes de manera que els “bolets” se senten excel·lents. Segons la majoria d’estilistes, els abrics de moda per a dones amb sobrepès s’han de tenir en compte les següents característiques:\nel producte hauria d’asseure’s lliurement a la figura de la dona, però no s’hauria de “penjar”. Una cosa massa estreta centra l’atenció dels altres en totes les àrees problemàtiques, i una àmplia, per contra, farà que la silueta d’un fashionista sigui pesada i massa voluminosa;\nel millor llarg per a una senyora amb formes de boca boca està just a sobre o lleugerament per sota de la ròtula. Té un aspecte excel·lent amb els articles de l’armari (pantalons, faldillestexans i així successivament, i alhora distreu l’atenció de les zones problemàtiques;\nEls abrics elegants per a dones completes haurien de tenir màniga llarga llarga. A més, si una noia no és tímida per la part superior del cos, pot permetre’s una forma clàssica, i si vol amagar les mans, es recomana donar preferència als estils de “ratpenat” o “kimono”;\nen tots els casos, s’ha de provar detingudament un abric per a dones amb sobrepès abans de comprar. S’ha d’adquirir una cosa només quan no crea molèsties, no limita els moviments, proporciona al propietari confiança en els seus punts forts i el seu propi atractiu i li permet participar lliurement en activitats familiars.\nAbric poncho per a dones amb sobrepès\nUn abric per a dones completes en forma de poncho és una cosa pràctica i versàtil que es pot portar en qualsevol clima. Va bé amb diversos objectes de l’armari i pot amagar certs defectes en la figura del seu propietari. Mentrestant, les nenes amb formes d’aigua boca haurien de tenir molta cura en triar la llargada d’aquest producte. Així doncs, en presència d’un gran nombre de quilos addicionals, es recomana donar preferència als models que arriben fins a la meitat de la cuixa.\nEl poncho d'abric per a grans fashionistes pot tenir les següents varietats:\nvariació clàssica de teixit de llana gruixuda;\nponcho obert a punt, que sovint es decora amb serrell;\nabric poncho amb mànigues;\nmodel d’hivern amb retall de pell;\nla variació asimètrica original, en què la longitud de la part posterior i del davant és significativament diferent les unes de les altres;\nponcho amb butxaques: un model que no és adequat per a totes les noies grassonetes. Per tant, aquesta opció només la pot fer servir aquelles dones que tenen una cintura completa.\nAbrics de punt de greix\nEls abrics de punt còmodes i còmodes per a dones completes emfatitzen favorablement la rotunditat femenina de les formes del seu propietari i la fan inusualment atractiva. Per regla general, per a dies més freds, les nenes i les dones trien models per a agulles i per a temps relativament més càlids amb un vent lleuger - productes de ganxet utilitzant teixits a mà oberta.\nQualsevol d’aquestes eines pot crear un dibuix d’increïble bellesa, que és molt utilitzat pels fabricants de roba per a dones senyores. A més, algunes noies que tenen habilitats especials i un nivell suficient de treballs d’agulla poden crear una cosa semblant amb les seves pròpies mans. Al mateix temps, es redueix a zero el perill de trobar-se amb una senyora als carrers de la ciutat en el mateix vestit, de manera que una dona pot estar segura en la bellesa i la singularitat del seu vàter.\nA-line abric per a dones amb sobrepès\nMolts fabricants ofereixen models d'abric flared per a noies amb sobrepès que se centren en la cintura i amaguen els malucs amb sobrepès. Especialment bo aquest aspecte "trapezi" sobre els propietaris de la figura en forma de pera, en què la línia de la cintura s'expressa de manera natural. Mentrestant, per a aquest model no sempre és fàcil recollir la part inferior de la imatge. Per tant, es combina millor faldilla de llapis o pantalons estrets, mentre que en aquest cas es recomana evitar àmplies opcions.\nAbrics estil Boho per a sobrepès\nTots els estils dels abrics per a dones amb sobrepès estan dissenyats per corregir la figura i ocultar els defectes i zones problemàtiques existents. Estil boho això s’aconsegueix gràcies al principi d’estratificació, que aporta volum on sigui necessari, fent que la silueta sigui molt més proporcional. Les dones amb formes de regar boca, fanàtics de la moda boho, són les més difícils de triar l'esquema de colors de la roba interior. Per no deixar-se decebre amb l’elecció, és correcte preferir motius ètnics o una lleugera abstracció.\nAbrics curts per a dones amb sobrepès\nEls abrics de tardor per a noies amb sobrepès poden tenir una longitud curta, però aquests models no són adequats per a tothom. Així doncs, aquest estil es veurà bé en un fashionista amb formes apetitoses només si els malucs són més estrets que les espatlles. Els propietaris d'una silueta en forma de pera o d'un tipus de "triangle invertit" haurien de preferir les opcions allargades que no acaben abans que la ròtula.\nAbric esmerilat per a sobrepès\nEls abrics de tardor per a dones amb sobrepès amb un traçat acolchat són, de molt, una de les opcions més populars. Tenen un aspecte elegant, atractiu i elegant, de manera que poden complementar qualsevol imatge, inclosa de negocis, casual o romàntica. No obstant això, les dones joves amb quilos addicionals no haurien d’optar per models escalfats dissenyats per a l’hivern i finals de tardor. Aquestes opcions poden fer un fashionista amb formes massa voluminoses, per la qual cosa es recomana evitar-les en aquesta situació.\nAbric sobredimensionat per a dones amb sobrepès\nEs pot confeccionar un abric femení per a fashionistes complets en la direcció de la mida gran, cosa que comporta un augment de l'amplada de l'espatlla i la sensació que el producte té una mida gran per a la dama. Tot i que aquestes tècniques poden afegir volum a una dona ja amb sobrepès, un model correctament seleccionat, al contrari, ocultarà els defectes i la veurà senzillament sorprenent. Perquè un abric sobredimensionat emfatitzi la bellesa d’un gran fashionista i amaga els seus defectes, hauria de ser el més reduït i concis possible i tenir una quantitat mínima d’elements decoratius.\nAbric per a greixos\nEls abrics de demi-temporada refinats per a la seva decoració complets, decorats amb un bon model de calat, semblen luxosos i poden complementar fins i tot la vetllada de la nit. Absolutament no carreguen la silueta d’una dona, fent que l’aspecte sigui el més lleuger, suau, romàntic i airejat possible. Els abrics oberts per a dones amb sobrepès no són adequats com a opció per a tots els dies, perquè no difereixen en la pràctica. Aquesta cosa només s'ha de dur a la sortida o en alguna ocasió especial.\nAbric d’estiu per sobrepès\nA l’estiu no sempre fa calor. Amb temps inclinat, la imatge d’una noia amb formes de gola boca pot complementar un bell abric d’estiu per a dones amb sobrepès que sembli elegant i atractiu. Aquests productes es troben a les col·leccions de totes les marques de moda que es preocupen per la bellesa dels seus clients en qualsevol moment de l'any. Per tal que una cosa tan petita sembli harmònicament a una jove amb quilos de més, ha de ser de materials naturals - cotó, lli, viscosa o fil de cotó.\nImatges de sobrepès amb un abric\nBasat en un abric per a dones completes, podeu compondre moltes imatges interessants i originals, per exemple:\nromàntic, que combina aquesta roba exterior i vestit de materials fluïts o una elegant faldilla i midi sabates de taló alt;\nnegoci, que es construeix sobre la base d’un vestit estricte i concis i bombes clàssiques, embarcacions i altres opcions;\ncasual, en què en la majoria dels casos hi ha pantalons o texans i sabates còmodes amb soles o falques planes.\nCadascuna d’aquestes i altres imatges es recomana complementar amb accessoris elegants que no han de ser massa grans ni voluminosos. Així doncs, una capa extensa d’aspecte bagi farà que la silueta del seu propietari sigui pesada i desordenada, de manera que les dones esponjoses haurien d’evitar aquestes opcions.\nUs recomanem que llegiu: Vestit equipat: vestit de moda per a dones i per a ocasions especials.\nAmb què vestir Estil de roba